[bookmark: clan_1]PRAVILNIK
O OBRASCU SLUŽBENE LEGITIMACIJE INSPEKTORA ZA ZAŠTITU ŽIVOTNE SREDINE
("Sl. glasnik RS", br. 35/2005)

[bookmark: _GoBack]Član 1
Ovim pravilnikom propisuje se obrazac službene legitimacije inspektora za zaštitu životne sredine.
[bookmark: clan_2]Član 2
Službena legitimacija iz člana 1. ovog pravilnika izdaje se na obrascu koji je odštampan uz ovaj pravilnik i čini njegov sastavni deo.
[bookmark: clan_3]Član 3
Službena legitimacija je veličine 65 x 95 mm i obložena je kožom crne boje.
Naslovna strana službene legitimacije u gornjem delu na sredini sadrži grb Republike Srbije, a ispod njega tekst jedan ispod drugog koji glasi: REPUBLIKA SRBIJA, SLUŽBENA LEGITIMACIJA INSPEKTORA ZA ZAŠTITU ŽIVOTNE SREDINE.
Na prvoj unutrašnjoj strani službene legitimacije nalazi se mesto za fotografiju inspektora veličine 35 x 25 mm, mesto za pečat organa koji je izdao službenu legitimaciju, a ispod toga ime i prezime inspektora, svojeručni potpis inspektora i u dnu broj lične karte.
Druga unutrašnja strana službene legitimacije sadrži naziv organa koji je izdao službenu legitimaciju, natpis: OVLAŠĆENJA INSPEKTORA, ispod kojeg je odštampan tekst sledeće sadržine:
U vršenju inspekcijskog nadzora, inspektor ima prava i dužnosti iz čl. 109-115. Zakona o zaštiti životne sredine ("Službeni glasnik RS", broj 135/2004), kao i drugih zakona iz oblasti zaštite životne sredine.
Ispod teksta nalazi se mesto za registarski broj službene legitimacije, mesto i datum izdavanja, kao i mesto za potpis ovlašćenog lica organa koji je izdao službenu legitimaciju.
[bookmark: clan_4]Član 4
Do izrade službene legitimacije u skladu sa ovim pravilnikom koristiće se postojeća službena legitimacija izdata u skladu sa Pravilnikom o obrascu legitimacije inspektora i načinu njenog izdavanja ("Službeni glasnik RS", broj 29/92).
[bookmark: clan_5]Član 5
Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

	OVLAŠĆENJA INSPEKTORA

	  
	
	  
	U vršenju inspekcijskog nadzora, inspektor ima prava i dužnosti iz čl. 109-115. Zakona o zaštiti životne sredine ("Službeni glasnik RS", broj 135/2004), kao i drugih zakona iz oblasti zaštite životne sredine.

